מפרט אחיד לפריט 5.3 ג'

**שפכים וקולחין**: הובלתם במכליות

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - המשרד להגנת הסביבה...............................................................................6**

**פרק 4 - משרד הבריאות........................................................................................12**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - המשרד להגנת הסביבה**

* 1. **הגדרות**

בפרק זה -

* + 1. **אירוע חריג** - אירוע הגורם או עלול לגרום למפגע או למטרד סביבתי, לרבות שפיכת שפכים/קולחים לסביבה. תקלה במט"ש בגינה לא ניתן להעביר את השפכים, מעורבות המכלית בתאונה וכדומה.
    2. **בור ספיגה ביתי** - כהגדרתו בתקנות המים (מניעת זיהום מים) (בורות ספיגה ובורות רקב), התשנ"ב-1992.
    3. **בור רקב ביתי** - כהגדרתו בתקנות המים (מניעת זיהום מים) (בורות ספיגה ובורות רקב), התשנ"ב-1992.
    4. **העסק** - עסק להובלת שפכים וקולחים שפרטיו מופיעים לעיל.
    5. **חומר מסוכן** - כהגדרתו בחוק החומרים המסוכנים, התשנ"ג-1993.
    6. **מכלית** - רכב המיועד לשאיבה, הובלה וסילוק שפכים/קולחים כדלהלן:

1. שפכים סניטריים.
2. תכולת בור ספיגה ביתי ובור רקב ביתי.
3. שפכים שמקורם בניקוי מפרידי שומני מאכל ושמני מאכל.
4. תמלחות שאינן מכילות חומר מסוכן או שאריותיו.
5. שפכים ו/או תשטיפים מגידול, אחזקה וטיפול בבעלי חיים, לרבות ימיים.
6. קולחים.
7. שפכים שמקורם בניקוי מפריד שמן/דלק ממים.
8. שפכים ותשטיפים תעשייתיים שאינם מוגדרים פסולת חומרים מסוכנים.
   * 1. **מתקן טיהור שפכים או מט"ש** - מתקן לטיפול בשפכים, לרבות כל מאגר, אמצעי או תהליך טיפול נוסף, אשר מיועד להפחתת ריכוז המזהמים שבשפכים.
     2. **פסולת חומר מסוכן** - כהגדרת "פסולת" בתקנות רישוי עסקים (סילוק פסולת חומרים מסוכנים), התשנ"א-1990.
     3. **קולחים** - שפכים שטופלו במתקן טיהור שפכים.
     4. **שפכים המכילים שמנים ושומנים אורגניים** - שפכים אשר מקורם במתקני קדם טיפול בשפכים, לרבות מתקני שיקוע ומפרידי שומן, הכוללים מי שטיפה של המתקנים לאחר הריקון.
     5. **שפכים סניטריים מהשפכים התעשייתיים של העסק** - שפכים שמקורם בשירותים הסניטריים (לרבות מכיורים, ממקלחות ומאסלות) של העסק, והמוזרמים במערכת נפרדת.
     6. **שפכים תעשייתיים** - שפכים שמקורם מפעילות העסק, לרבות תשטיפים ונגר עילי מזוהם, למעט שפכים סניטריים**.**
     7. **תשטיפים תעשייתיים** - נוזלים לרבות נגר עילי, שבאו במגע עם משטחי התפעול או עם שפכים, חומר מסוכן, דלק, שמן, קרקע מזוהמת, בוצה ופסולת, או שנבעו מהם.
     8. **תמלחות** - לרבות כל אחד מאלה:
9. שפכים שמקורם בריענון מחליף יונים, המשמש לריכוך מים בכמות העולה על שלוש טונות כלורידים לשנה או שתי טונות נתרן לשנה.
10. שפכים המכילים מלח שמקורם בתהליך ייצור בתעשיית מזון או בורסקאות, הדורשים הוספת כלורידים או נתרן, בכמות העולה על שש טונות כלורידים לשנה או ארבע טונות נתרן לשנה, לכל סוג תמלחת.
11. שפכים המכילים ריכוזי כלוריד, נתרן, פלואוריד ובורון, החורגים מהריכוזים המצוינים בתקנות רישוי עסקים (ריכוזי מלחים בשפכים תעשייתיים) התשס"ג-2003, ובהתאם לאמור בהן.
    * 1. **ריענון** - תהליך העברה של תמיסת מלח מרוכזת או חומצת מלח או סודה קאוסטית, דרך מחליף יונים, לצורך הכשרתו מחדש לפעילותו.
    1. **כללי**
       1. על פי דרישת נותן האישור, יגיש בעל העסק לרשות הרישוי או לנותן האישור את המסמכים הבאים:
12. היעדים אליהם מובלים השפכים לסוגיהם והקולחים.
13. הצהרה המפרטת את אופן ניקוי המכליות ויעד סילוק מי השטיפה.
14. פירוט אזור/י השירות של העסק (ערים, מחוזות וכדומה).
15. הצהרת בעל העסק על תקינות המכליות ועל כך שאינן דולפות.
16. אישור הרשות המקומית לבעל העסק לפנות את השפכים למערכת הביוב הציבורית, לרבות פירוט השוחות המותרות (מיקום מדויק) לפינויים.
    * 1. בעל העסק יפעיל את העסק תוך שמירה על איכות נאותה של הסביבה, ובאופן שאינו גורם למטרדים או למפגעים לסביבה.
      2. בעל העסק רשאי להוביל, לשאוב ולסלק את השפכים המפורטים להלן:
17. שפכים סניטריים.
18. תכולת בור ספיגה ביתי ובור רקב ביתי.
19. שפכים שמקורם בניקוי מפרידי שמנים ושומנים אורגניים.
20. תמלחות שאינן מכילות חומר מסוכן או שאריותיו.
21. שפכים ו/או תשטיפים מגידול, אחזקה וטיפול בבעלי חיים, לרבות ימיים.
22. קולחים.
23. שפכים שמקורם מניקוי מפריד שמן/דלק ממים, ובלבד שיובלו במכלית ייעודית למטרה זו בלבד.
24. שפכים ותשטיפים תעשייתיים שאינם מוגדרים פסולת חומרים מסוכנים.
    * 1. בעל העסק לא יוביל, ישאב ויסלק שפכים המכילים חומר מסוכן או פסולת חומר מסוכן.
      2. בעל העסק יוודא שהמכלית תרוקן במלואה ביעד הפינוי.
      3. בעל העסק לא יאחסן שפכים או קולחים בתחום העסק או מחוצה לו.
      4. בעל העסק לא יחנה את המכלית בשכונת מגורים אלא במקום המיועד לכך, באישור הרשות המקומית ובאופן שלא יגרום למפגעי ריח, או לכל מפגע סביבתי אחר.
      5. בעל העסק יסמן על גבי המכלית בצורה ברורה את שמו של בעל העסק, כתובתו, מספר טלפון ומספר הטלפון הנייד, בגודל אות של לא פחות מ-10 ס"מ.
      6. בעל העסק יתקין על המכליות המשמשות להובלת שפכים מד גובה בעל שנתות, שיאפשר מדידת כמות השפכים בכל תא.
      7. בעל העסק יוביל שפכים במכליות אטומות באופן שימנע נזילות שפכים ו/או קולחים לסביבה. ההובלה וכל פעילות העסק, לרבות שאיבה וסילוק, יתבצעו תוך נקיטת כל האמצעים למניעת גרימת ריחות בלתי סבירים ומטרדים סביבתיים אחרים.
      8. בעל העסק יצייד את הנהג המוביל בהעתק של תעודת משלוח השפכים/קולחים אשר תוכנן על פי נספח א', הכולל, בין היתר, פרטים על מקור, סוג וכמות השפכים/קולחים, יעד פינוי, תאריך ביצוע ההובלה.
      9. בעל העסק ימסור העתקים של תעודת המשלוח ל:
25. עסק/אתר שממנו נשאבו השפכים/הקולחים.
26. יעד הפינוי שעליו פונו השפכים/קולחים.
    * 1. בעל העסק ישמור העתקים של תעודות משלוח השפכים ותעודות קבלה חתומות על ידי יעד הפינוי במשרדי העסק למשך שלוש שנים לפחות, ויציגם או ימסרם לנותן האישור לפי דרישתו.
    1. **שטיפת המכליות**
       1. בסיום יום עבודה ירוקן בעל העסק את המכלית במלואה, וישטוף אותה באופן שלא יישארו בה שאריות שיגרמו למטרד ריח חזק או בלתי סביר.
       2. בעל העסק ישטוף את המכלית על פי אחת הדרכים הבאות:
27. בתחום מתקן טיפול בשפכים ובאישור בעל המתקן.
28. במקום המאושר על ידי הרשות המקומית, ובהתאם לאישורה ולאישור נותן האישור.
    * 1. שטיפת המכלית תבוצע על משטח אטום, המנוקז אל מכון טיהור השפכים או אל מערכת הביוב הציבורית, לפי העניין, באופן שתימנע את הגעתם של תשטיפים משטיפת המכלית לסביבה. על תשטיפי המכלית המוזרמים למערכת הביוב לעמוד בהוראות כל דין.
    1. **פינוי השפכים**
       1. בעל העסק יסלק שפכים סניטריים ותכולת בורות ספיגה ובורות רקב ביתיים בהתאם למפורט להלן:
29. למתקן טיהור שפכים מורשה על פי כל דין או למערכת הביוב הציבורית בנקודות המאושרות, ובהתאם לאישורה של הרשות המקומית.
30. לאחר קבלת אישור מראש מבעל המט"ש.
    * 1. בעל העסק יסלק שפכים תעשיתיים, תשטיפים תעשיתיים ונגר עילי מזוהם בהתאם למפורט להלן:
31. למתקן לטיהור שפכים מאושר על פי כל דין לקליטת סוג השפכים המפונים**.**
32. פינוי השפכים למתקן טיהור שפכים יתאפשר לאחר קבלת אישור מראש מבעל המט"ש.
    * 1. בעל העסק יפנה תמלחות בהתאם למפורט להלן:
33. פינוי התמלחות ייעשה על פי האמור בתקנות המים (מניעת זיהום מים) (איסור הזרמת תמלחת למקורות מים), התשנ"ח-1998.
34. פינוי לים:
35. ייעשה על פי היתר הזרמה או הטלה לים תקף ובהתאם לתנאיו שניתן לעסק המפנה לפי [חוק מניעת זיהום הים ממקורות יבשתיים, התשמ"ח-1988.](http://www.sviva.gov.il/InfoServices/ReservoirInfo/DocLib/Marine-and-Coastal-Environment/Yam09.pdf)
36. תמלחות נקיות שמקורן בריענון שרפים או תמלחות מזון, על פי אישור בכתב לפינוי תמלחות למסוף ימי ובהתאם לתנאיו, שנתן נציג אגף שפכי תעשייה או מרכז שפכי תעשייה במחוז המשרד להגנת הסביבה לעסק המפנה, והכול בהתאם ל[נוהל "פינוי תמלחות"](http://old.sviva.gov.il/Enviroment/Static/Binaries/ModulKvatzim/nohal_pinuy_idkun_8_2009_1.pdf) המפורסם באתר המשרד להגנת הסביבה כעדכונו מזמן לזמן.
37. פינוי למתקן טיפול בתמלחות, המאושר על-פי כל דין לקליטת סוג התמלחת המפונה.
38. פינוי ליעד אחרבכפוף לקבלת אישור מראש בכתב מאת נותן האישור.
    * 1. בעל העסק יסלקאתכל תכולת השפכים שמקורם בניקוי מפרידי שמנים ושומנים אורגנייםלאחד מהיעדים הבאים:
39. מתקן טיפול בשפכים המכילים שמנים ושומנים אורגניים, המורשה על-פי כל דין.
40. למט"ש בעל נקודת קליטה לשמנים ושומנים אורגניים המורשה על-פי כל דין, לאחר תיאום מראש עם מפעילי המט"ש.
    * 1. בעל העסק יסלקשפכים ו/או תשטיפים מגידול, אחזקה וטיפול בבעלי חיים, לרבות ימיים:
41. למתקן טיהור שפכים מורשה על פי כל דין.
42. פינוי שפכים ו/או תשטיפים מגידול בעלי חיים למתקן טיהור שפכים יתאפשר אך ורק אחרי קבלת אישור ממפעילי המט"ש.
    * 1. בעל העסק יסלקקולחיםבהתאם למפורט להלן:
43. פינוי קולחים ייעשה על פי כל דין וליעד הסילוק המאושר מראש, ובכתב על ידי נותן האישור.
    * 1. בעל העסק יסלקאתכל תכולת מפריד שמן/דלק ממיםבהתאם למפורט להלן:
44. מפריד שמן/דלק ממים יישאב על כל תכולתו.
45. בעל העסק יוביל שפכים שמקורם בניקוי מפריד שמן/דלק ממים במכלית ייעודית לשפכים אלו בלבד.
46. פינוי תכולת מפריד שמן/דלק ממים ייעשה למתקן טיפול ומיחזור ייעודי לשפכים אלו, המורשה על פי כל דין.
    1. **דיווח**
       1. בעל העסק ידווח על כל אירוע חריג כמפורט בסעיף 3.6.5.
       2. בעל העסק יעביר לנותן האישור על פי דרישה דו"ח שנתי במדיה מגנטית ו/או בדואר אלקטרוני בקובץ אקסל, או בפורמט אחר שייקבע על ידי נותן האישור.
       3. הדו"ח יכיל את המסמכים הבאים, כולם או חלקם:
47. רשימת מכליות ברשות העסק, נפח הובלה של כל מכלית, סוגי השפכים המובלים בכל מכלית, כולל רשימת מכליות ייעודיות להובלת שפכים שמקורם במפריד שמן/דלק/ מים, מספרי הרישוי שלהן ושנת ייצורן. במידה שנעשה שימוש בשרותי קבלנים, יש להעביר גם את הפרטים לגבי מכליות אלו;
48. מקור השפכים והקולחים שפונו.
49. כמויות שפכים וקולחים שפונו, לפי יעדי הפינוי וסוגי השפכים והקולחים.
50. תקלות ואירועים ודרכי הטיפול בהם.
    1. **היערכות לחירום**
       1. בעל העסק יכין ויפעיל נוהל חירום שיגדיר את האחריות, הסמכות והפעולות לביצוע בעת אירוע חריג. הנוהל יכיל את הפרטים הבאים:
51. תרחישים אפשריים של אירועים ואופן הטיפול המתאים לכל אחד מהם (מקרים ותגובות).
52. מיפוי ופירוט האמצעים הטכניים והציוד לטיפול באירוע ומיקומם, לרבות אמצעי ספיגה.
    * 1. נוהל החירום יעודכן עם כל שינוי באחד מסעיפיו ולפחות פעם בשנה, יוחזק בידי בעל העסק ונהגיו, ויתורגל לפחות פעם בשנה.
      2. היה והתרחש אירוע חריג, בעל העסק יפעל לפי נוהל החירום, ובהתאם להנחיות נותן האישור.
      3. בעל העסק יחזיק אמצעים לטיפול באירוע חריג, אשר מתאימים לחומרים שמוביל העסק. הציוד יוחזק במצב תקין, בהתאם להוראות היצרן ובכמות מספקת, ויהיה זמין לעובדי העסק.
      4. על כל אירוע חריג יש לדווח בהקדם האפשרי למוקד המשרד להגנת הסביבה, בטלפון 08-9253321 או \*6911.
      5. בתום אירוע חריג שבו הוזרמו השפכים/קולחים לסביבה, יש לוודא שהשפכים/קולחים נשאבו חזרה למכלית ככל הניתן או נאספו, והשטח הוחזר לקדמותו.

**נספח מספר 1  
  
תעודת משלוח להובלת שפכים/קולחים**

1. **פרטי העסק**

**שם בעל העסק המפנה:**\_\_\_\_\_\_\_\_\_\_\_\_\_\_\_\_

**שם החברה:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מספר ח.פ./עוסק מורשה**\_\_\_\_\_\_\_\_\_\_\_\_\_\_\_\_\_\_\_\_

**כתובת העסק:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**טלפון:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. **פרטי המשלוח**

**שם הנהג:**\_\_\_\_\_\_\_\_\_\_\_\_\_\_\_\_\_\_ **מס' הרכב:**\_\_\_\_\_\_\_\_\_\_\_\_\_\_\_\_\_\_\_\_

**מס' תעודת הזהות של הנהג:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**סוג השפכים/קולחים (בחר):**

\_\_\_\_ שפכים סניטריים ( תכולת בור ספיגה ביתי / בור רקב ביתי)

\_\_\_\_ שפכים תעשייתיים, תשטיפים תעשייתיים ונגר עילי מזוהם

\_\_\_\_ שפכים שמקורם בניקוי מפרידי שמנים ושומנים אורגניים

\_\_\_\_ תמלחות שאינן מכילות חומר מסוכן או שאריותיו - במכליות ייעודיות בלבד

\_\_\_\_ שפכים ו/או תשטיפים מגידול, אחזקה וטיפול בבעלי חיים לרבות ימיים;

\_\_\_\_ קולחים

\_\_\_\_ שפכים שמקורם מניקוי מפריד שמן/דלק ממים – במכליות ייעודיות בלבד

**מקור השפכים/קולחים:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נפח מפריד: ­­­­­­­­­­­­­­­­­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**כמות השפכים/קולחים (על-פי נפח או משקל):** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**יעד פינוי השפכים/קולחים:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תאריך ההובלה:** \_\_\_\_\_\_\_\_\_\_\_\_\_\_\_\_\_\_\_\_\_ **שעת היציאה ליעד הפינוי:** \_\_\_\_\_\_\_\_\_\_\_\_\_\_\_\_\_\_\_\_\_

**שם הלקוח** \_\_\_\_\_\_\_\_\_\_\_\_\_\_\_**חתימה** \_\_\_\_\_\_\_\_\_\_\_\_\_\_\_**חותמת**\_\_\_\_\_\_\_\_\_\_\_\_\_\_\_\_\_\_

**שם הנהג:**\_\_\_\_\_\_\_\_\_\_\_\_\_\_\_\_\_\_\_\_\_\_\_**חתימתו**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תאריך קליטת השפכים ביעד הסילוק**  ­­­­­­­ **שעת הגעה ליעד הסילוק:** \_\_\_\_\_\_\_\_\_\_\_\_\_\_\_\_\_

**שם מקבל השפכים:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **חתימה** \_\_\_\_\_\_\_\_\_\_\_\_\_\_\_ **חותמת**\_\_\_\_\_\_\_\_\_\_\_\_\_\_\_

**פרק 4 - משרד הבריאות**

**דרישות משרד הבריאות בנושא אבטחת בריאות הציבור, לרבות תנאי תברואה נאותים.**

* 1. **הוראות חוק הנוגעות לעניין**
     1. פקודת בריאות העם, 1940.
     2. תקנות בריאות העם (התקנת מכשיר מונע זרימת מים חוזרת) התשנ"ב-1992.
     3. תקנות בריאות העם (תקני איכות מי קולחין וכללים לטיהור שפכים), התש"ע-2010.
  2. **הגדרות**
     1. **המנהל** - המנהל הכללי של משרד הבריאות (בפרק זה - המשרד), או מי שהסמיכו על פי כל דין מבין עובדי המשרד.
     2. **מט"ש, שפכים, קולחין** - כהגדרתם בתקנות הקולחין.
     3. **תקנות הקולחין** - תקנות בריאות העם (תקני איכות מי קולחין וכללים לטיהור שפכים), התש"ע-2010.
  3. **תנאים מוקדמים**
     1. לבקשה לרישיון יצורפו המסמכים הבאים, בנוסף לכל מסמך הנדרש על פי כל דין:

1. דו"חות מתקין מוסמך על התקנה ובדיקה של אבזרים למניעת זרימת מים חוזרת (בפרק זה - מז"ח).
   * 1. לבקשה לחידוש רישיון יצורפו המסמכים הבאים:
2. הצהרת בעל העסק שלא נערכו שינויים בעסק ממועד הגשת הבקשה הקודמת לרישיון או חידושו.
3. דו"חות מתקין מוסמך על התקנה ובדיקה של אבזרים למניעת זרימת מים חוזרת (בפרק זה - מז"ח).
   1. **רישום ודיווח**
      1. בעל העסק ינהל יומן אשר יכלול תיעוד של כל הובלת שפכים או קולחים המבוצעת על ידי העסק. התיעוד יכלול את הפרטים הבאים:
4. מועד הפינוי.
5. המקור ממנו נלקחו השפכים או הקולחים.
6. כמות השפכים או הקולחים.
7. איכות וסוג השפכים או הקולחים.
8. יעד סילוק השפכים או הקולחים.
   * 1. בעל העסק ישמור את היומן וכל תיעוד הנוגע למפורט בסעיף 4.4.1, לתקופה של חמש שנים, ויעבירם למנהל על פי דרישה.
     2. בעל העסק יעביר לנותן האישור במשרד על פי דרישתו - אישור התקנת מז"ח ופנקסי בדיקת מז"ח.
   1. **כללי**
      1. בעל העסק יפנה את השפכים או הקולחים למט"ש מורשה בעל רישיון עסק על פי דין. פינוי למקום אחר טעון אישור מראש ובכתב ממשרד הבריאות.
      2. על בעל העסק להתקין מז"ח, ולעמוד בתנאים ובהוראות על פי תקנות בריאות העם (התקנת מכשיר מונע זרימת מים חוזרת), התשנ"ב-1992.
      3. מבלי לגרוע מהאמור בסעיף 5.2, כל חיבור של המיכלית למערכת מי שתייה יוגן באמצעות מז"ח.